b'\n_START_ARTICLE_\nGr\xc3\xb6nk\xc3\xb6pings Veckoblad\n_START_PARAGRAPH_\nGr\xc3\xb6nk\xc3\xb6pings Veckoblad er et humoristisk/satirisk svensk m\xc3\xa5nedsblad, "Sveriges st\xc3\xb6rsta m\xc3\xa5natligen utkommande veckotidning" (Sveriges st\xc3\xb8rste m\xc3\xa5nedligt udkommende ugeblad)._NEWLINE_Gr\xc3\xb6nk\xc3\xb6pings Veckoblad blev grundlagt 1902 af Hasse Zetterstr\xc3\xb6m og var oprindelig en side i avisen S\xc3\xb6ndags-Nisse, men er siden 1916 udkommet som en selvst\xc3\xa6ndig avis. De seneste redakt\xc3\xb8rer er Gunnar Ljusterdal (1977-99), Erik Blix (1999\xe2\x80\x932005) og Olov Norbrink (siden 2006)._NEWLINE_I Gr\xc3\xb6nk\xc3\xb6pings Veckoblad afspejles begivenheder i s\xc3\xa5vel Sverige som verden i \xc3\xb8vrigt som om de var sket i lillebyen Gr\xc3\xb6nk\xc3\xb6ping. Avisen har derfor rapporteret om det mislykkede tunnelbyggeri gennem G\xc3\xb6kmassivet od indf\xc3\xb8relse af vejafgifter for bilister p\xc3\xa5 V\xc3\xa4stra Tv\xc3\xa4rgr\xc3\xa4nd. Bynavnet Gr\xc3\xb6nk\xc3\xb6ping var en sp\xc3\xb8gende betegnelse for den svenske lilleby i almindelighed, som allerede i slutningen af 1800-tallet anvendtes af Albert Engstr\xc3\xb6m._NEWLINE_Avisen illustreres udelukkende med passende fotografier og litografier fra tiden omkring 1890\xe2\x80\x931920.'